Legal Document

Category: 17

Text:
7β. ΒΑΣΙΛΙΚΟΝ ΔΙΑΤΑΓΜΑ της 27 Ιουν./2 Ιουλ. 1937 (ΦΕΚ Α΄ 253) Περί εκτελέσεως του άρθρ. 17 του Α.Ν. 508/1937 περί συστάσεως Ανωτάτου Πολεοδομικού Οργανισμού Πρωτευούσης. Έχοντες υπ’ όψιν τας διατάξεις της παρ. 3 του άρθρ. 17 του Α.Ν. 508/1937 «περί συστάσεως Ανωτάτου Πολεοδομικού Οργανισμού Πρωτευούσης», και ιδόντες την υπ’ αριθ. 306 ε.έ. γνωμοδότησιν του Συμβουλίου Επικρατείας, προτάσει των Ημετέρων επί της Συγκοινωνίας και της Διοικήσεως Πρωτευούσης Υπουργών, απεφασίσαμεν και διατάσσομεν: Σελ. 480(γ) Άρθρ.1.-1.Διαπιστουμένης οιασδήποτε κατά την εκτέλεσιν οικοδομικών εργασιών παραβάσεως των κειμένων «περί σχεδίων πόλεων» διατάξεων εν γένει και των υπό τούτων προβλεπομένων οικοδομικών περιορισμών, αύτη βεβαιούται υπό του Προϊσταμένου του αρμοδίου Γραφείου Σχεδίου πόλεως και περιγράφεται εις έκθεσιν τούτου, αναφέρουσαν την θέσιν της οικοδομής, το ονοματεπώνυμον του αναλαβόντος κατά την σχετικήν δήλωσιν την εποπτείαν της εκτελέσεως των οικοδομικών εργασιών Πολιτικού Μηχανικού, Αρχιτέκτονος κλπ. συγκεκριμένως την διάταξιν, ης εγένετο παράβασις. 2.Η έκθεσις της βεβαιώσεως της παραβάσεως κοινοποιείται υπό του αρμοδίου Γραφείου εις τον αναλαβόντα την εποπτείαν είτε δια της Αστυνομικής Αρχής είτε δια του κλητήρος του Γραφείου κατά τας σχετικάς διατάξεις της Πολιτικής Δικονομίας, αντίγραφον δε αυτής υποβάλλεται αφ’ ενός εις τον Πρόεδρον του Συμβουλίου των Δημοσίων Έργων και αφ’ ετέρου εις το Τεχνικόν Επιμελητήριον. 3.Εις ην περίπτωσιν η κατοικία του αναλαβόντος την εποπτείαν δεν αναγράφεται εν τη σχετική τούτου περί αναλήψεως της εποπτείας δηλώσει ή η αναγραφομένη είναι εσφαλμένη, η έκθεσις τοιχοκολλάται εις το κτίριον ένθα εγένετο η παράβασις και κοινοποιείται εις το Τεχνικόν Επιμελητήριον. Άρθρ.2.-1.Κατά της εν τοις προηγουμένοις εκθέσεως βεβαιώσεως παραβάσεως επιτρέπονται ενστάσεις, υποβαλλόμεναι εις το αρμόδιον Γραφείον Σχεδίου πόλεως εντός ανατρεπτικής προθεσμίας δέκα ημερών από της κοινοποιήσεως, συντεταγμέναι επί δεκαδράχμου φύλλου χαρτοσήμου. 2.Αι εμπροθέσμως υποβληθείσαι ενστάσεις μετά των αποδεικτικών της κοινοποιήσεως υποβάλλονται εις τον Πρόεδρον του Συμβουλίου των Δημοσίων Έργων. 3.Ομοίως υποβάλλονται τα αποδεικτικά της κοινοποιήσεως εις τον Πρόεδρον του αυτού Συμβουλίου, εάν εντός της ως άνω προθεσμίας ουδεμία υποβληθή ένστασις. Άρθρ.3.-1.Το Συμβούλιον των Δημοσίων Έργων εξετάζει τας τυχόν ενστάσεις, ιδία ως προς την τυχόν αμφισβήτησιν της παραβάσεως, δικαιούμενον να ενεργήση αυτοψίαν δι’ ενός ή πλειόνων μελών αυτού οριζομένων υπό του Προέδρου αυτού, όστις επίσης δύναται και προ της εισαγωγής της υποθέσεως εις το Συμβούλιον να διατάξη αυτοψίαν εν αμφισβητήσει της παραβάσεως, ενεργουμένην παρά ανωτέρου κατά βαθμόν ή αρχαιοτέρου του συντάξαντος την έκθεσιν βεβαιώσεως τεχνικού υπαλλήλου των Δημοσίων Έργων και αποφαίνεται οριστικώς και ανεκκλήτως. 2.Ως προς την κοινοποίησιν της αποφάσεως του Συμβουλίου, ισχύουσιν αναλόγως τα εν ταις παρ. 2 και 3 του άρθρ. 1 οριζόμενα. Εις τους Ημετέρους επί της Συγκοινωνίας και Διοικήσεως Πρωτευούσης Υπουργούς, ανατίθεμεν την δημοσίευσιν και εκτέλεσιν του παρόντος. 23.Ε.α.7β Σχέδιο Πόλεως Αθηνών Πειραιώς